OzLabs/hebrew-wiki-articles huggingface dataset:
מבצע אנטון

מבצע אנטון היה הכיבוש הצבאי של צרפת של וישי שבוצע על ידי גרמניה הנאצית ואיטליה הפשיסטית ב-11 נובמבר 1942. הדבר סימן את סוף עצמאותו של משטר וישי ואת פירוק צבאו (צבא שביתת הנשק המוגבל מאוד), אך הוא המשיך את קיומו כממשלת בובות בצרפת הכבושה. אחת הפעולות האחרונות של הכוחות המזוינים של וישי לפני פירוקם הייתה הטבעת אוניות הצי הצרפתי בטולון למניעת נפילתן לידי מדינות הציר.

== רקע ==
תוכנית גרמנית לכיבוש צרפת של וישי גובשה בדצמבר 1940 תחת שם הקוד מבצע אטילה (על שם אטילה ההוני). הייתה זו תוכנית לכיבוש צרפת של וישי על ידי צבא גרמניה הנאצית. המבצע נוסח כהוראת מלחמה מס. 19 ונחתם על ידי היטלר ב-10 בדצמבר 1940. התוכנית נועדה למקרה שהצרפתים יצטרפו מחדש לבעלות הברית או של איום מצד בעלות הברית על דרום צרפת. היבט חשוב בפקודה היה לכידת הצי הצרפתי ומניעת עריקתו לצד בעלות הברית.

מבצע אנטון היה עדכון למבצע אטילה המקורי וכלל מעורבות של הצבא המלכותי האיטלקי.

עבור אדולף היטלר, הרעיון להתיר את קיומה של צרפת כעצמאית היה לכאורה האמצעי המעשי היחיד לשלול את השימוש במחוזות צרפת מעבר לים מבעלות הברית. עם זאת, תחילת מבצע לפיד ב-8 בנובמבר 1942, שללה את הסיבה הזו, במיוחד מאחר שהתברר כי לממשלת וישי אין רצון פוליטי או אמצעים מעשיים למנוע את כניעתן של המחוזות שמעבר לים לכיבוש בעלות הברית. יתרה מכך, היטלר ידע שהוא לא יכול להסתכן באגף החשוף של צרפת בים התיכון. לאחר שיחה עם ראש ממשלת צרפת פייר לאוואל, היטלר נתן פקודות לכבוש את קורסיקה ב-11 בנובמבר ואת צרפת של וישי למחרת.

== המבצע ==
ב-10 בנובמבר 1942, כוחות הציר השלימו הכנותיהם לביצוע מבצע אנטון. הארמייה הראשונה התקדמה מחוף האוקיינוס האטלנטי, במקביל לגבול ספרד, ואילו הארמייה השביעית התקדמה ממרכז צרפת לעבר וישי וטולון, בפיקודו של הגנרל יוהנס בלסקוביץ. הארמייה האיטלקית הרביעית כבשה את הריביירה הצרפתית ודיוויזיה איטלקית אחרת נחתה באי קורסיקה. עד ערב ה-11 בנובמבר הגיעו טנקים גרמניים לחוף הים התיכון.
אזורי הכיבוש השונים בצרפת
הגרמנים תכננו את מבצע "לילה" כחלק מהטבעת אוניות הצי הצרפתי בטולון כדי להשתלט על כל הצי הצרפתי שם. מפקדי הצי הצרפתי הצליחו לעכב את הגרמנים במשא ומתן מספיק זמן כדי להטביע 77 כלי שיט ב-27 בנובמבר, לפני שהגרמנים הספיקו לתפוס אותן. למרות אכזבת מטה המלחמה הימית הגרמני, היטלר סבר שחיסול הצי הצרפתי במהלך מבצע אנטון היה מוצלח שכן השמדת הצי מנע שימוש בו על ידי שארל דה גול וצי צרפת החופשית.

צרפת של וישי לא התנגדה לכיבוש, והסתפקה בשידור רדיו שטען להפרת הסכם שביתת הנשק בין גרמניה הנאצית וצרפת של 1940 . ממשלת גרמניה טענה מנגד כי הצרפתים הם שהפרו תחילה את שביתת הנשק בכך שלא עמדו באופן נחוש מול נחיתת בעלות הברית בצפון אפריקה. צבא צרפת של וישי, בן 50,000 איש, תפס עמדות הגנה סביב טולון, אך נכנע בקלות לנאצים.

== אחרי הכיבוש ==
למרות שהפך לממשלת בובות, המשיך משטר וישי להפעיל סמכות אזרחית נומינלית על כל צרפת המטרופוליטנית מלבד אלזס-לורן, כפי שעשה מאז 1940. אזור הכיבוש האיטלקי בוטל בעקבות נפילת המשטר הפשיסטי באיטליה ובקשתה של ממשלת איטליה לשביתת נשק לאחר מכן ב-1943. צרפת נותרה תחת כיבוש גרמני עד פלישת בעלות הברית ושחרורם מהכיבוש הגרמני ב-1944.

== ראו גם ==
* הממשל הצבאי הגרמני בצרפת הכבושה במלחמת העולם השנייה
* הכיבוש האיטלקי בצרפת 

== קישורים חיצוניים ==
* 

קטגוריה:צרפת במלחמת העולם השנייה
קטגוריה:1942 בצרפת
קטגוריה:צרפת של וישי
קטגוריה:קרבות גרמניה במלחמת העולם השנייה
קטגוריה:קרבות איטליה במלחמת העולם השנייה
אריאל אדרי (מנכ"ל)

אריאל אדרי הוא מנכ"ל ערוץ עכשיו 14. לאחר עזיבתו של איתי וולמן את הערוץ בפברואר 2023, אדרי מונה למנכ"ל הערוץ<ref></ref>. בנוסף, אדרי מנהל את דיגיטל 14, ואת מגזין 14.

מיכאל אדרי, אחיו של אריאל, הוא סמנכ"ל ערוץ עכשיו 14.

== ביוגרפיה ==
אדרי התחיל את דרכו בתור פעיל במטה השטח של בנט בפריימריז לראשות הבית היהודי ובהמשך התקדם להיות נהגו ועוזרו הצמוד של נפתלי בנט.

בהמשך שימש כעוזרו וכיועצו של נפתלי בנט לענייני דת בממשלת ישראל השלושים ושלוש, אך פוטר או התפטר לאחר תקופה קצרה.

=== קריירה תקשורתית ===
אדרי הצטרף לערוץ עכשיו 14 בשנת 2021, בתור מנהל תפעול ראשי ומפיק טלוויזיה. לאחר עזיבתו של איתי וולמן את הערוץ בפברואר 2023, אדרי קודם והוא משמש כמנכ"ל הערוץ.

== חיים אישיים ==
אדרי מנהל אורח חיים דתי.

== קישורים חיצוניים ==

== הערות שוליים ==

קטגוריה:סגל עכשיו 14
הלגיון החמישי אלאודה

הלגיון החמישי אלאודה<ref></ref> (בלטינית: Legio V Alaudae), שמוזכר לפעמים גם בשם "הלגיון החמישי גאליקה", היה לגיון רומאי, שהוקם בשנת 52 לפנה"ס על ידי הגנרל גאיוס יוליוס קיסר<ref></ref>. הוא הוצב בגאליה הטרנס-אלפינית כדי להילחם בצבאות ורצ'ינגטוריקס מלך גאליה, והיה הלגיון הרומי הראשון שהכיל לוחמים שאינם אזרחים רומאים. ישנה מחלוקת בקרב החוקרים האם הלגיון הושמד במהלך המרד הבטאווי בשנת 70 לספירה, או במהלך הקרב הראשון בטאפה (86 לספירה).

==הערות שוליים==

קטגוריה:לגיונות רומיים
בית הקברות היהודי באוחניה

בית הקברות היהודי של אוחניה (בפולנית: Cmentarz żydowski w Uchaniach) היה בית הקברות של יהודי הכפר אוחניה שבפולין, מחוז לובלין. הוא ממוקם על גבעה ליד בית הקברות הרומי-קתולי ומגרש ספורט מאולתר<ref></ref>, תאריך הקמתו המדויק אינו ידוע. שטחו כ-0.6 דונם. הוא ממוקם ברחוב Podgórze, ונהרס בידי הנאצים במהלך מלחמת העולם השנייה, בשנים אלו הוא אף שימש כאתר שבו הוציאו הנאצים יהודים להורג כ-44 יהודים. שברי הגדר שרדו. ב-2009 מצאו מקומיים כ-5 מצבות ברחבי הכפר והשיבו אותם לבית הקברות.

== היסטוריה ==
בית הקברות היהודי באוחניה הוקם כנראה במחצית הראשונה של המאה ה-19. הקבורה האחרונה הידועה התקיימה בשנת 1943.

בית הקברות נהרס לחלוטין על ידי הגרמנים במהלך הכיבוש במהלך מלחמת העולם השנייה. המצבות היו מפוזרות בשדות שמסביב או שימשו לבניית מדרכות. בשנת 1942 נותרו רק מצבות בודדות.

במאי 1942, בחג השבועות, רצח הגסטפו בבית הקברות 44 יהודים מאוחניה והעיירה הורודלו; הקורבנות נקברו בבית הקברות. באוקטובר 1942 הרגו הגרמנים במקום כ-2 משפחות יהודיות.

בשנת 1960 גודר המקום ברשת תיל, אך חלקו הוסב למגרש משחקים. לאחר 2005, מצבות שנמצאו עלי ידי מקומיים באוחניה החלו להישלח לבית הקברות. הם הוצבו אנכית. היום יש כאן לפחות 5 מצבות שהשתמרו בצורה מושלמת. על המצבות יש עיטורים וכתובות בעברית. הישנה ביותר שבהם ביותר שייכת לאלקה, בתו של חיים (נפטרה ב-4 בפברואר 1890)<ref></ref>.

==הערות שוליים==

אוחניה
קטגוריה:לובלין (פרובינציה)
ליבי (אלבום)

ליבי הוא אלבום האולפן החמישי של הזמר-יוצר החרדי נפתלי קמפה. האלבום יצא לאור ב-28 ביולי 2023 בהפקתם המוזיקלית של אלי קליין ואיצי ברי.

== מידע כללי ==
האלבום יצא ב-28 ביולי 2023 בהוצאה עצמית. קדמו לו הסינגלים "יש עניין" ו"מקום בגן עדן".

הצמד אלי קליין ואיצי ברי הפיקו מוזיקלית את האלבום.

באפריל 2024, לאחר שתי דחיות עקב מלחמת חרבות ברזל, ערך קמפה את מופע ההשקה לאלבום, בבנייני האומה.<ref></ref>

== ביקורת והצלחה ==
מבקר המוזיקה נתנאל לייפר העניק לאלבום ביקורת חיובית וכתב .

האלבום נחל הצלחה גדולה וזכה, שלושה חודשים לאחר צאתו, בתואר "אלבום השנה" במצעדי המוזיקה השנתיים של תחנות הרדיו קול ברמה, קול פליי, וקול חי מיוזיק, ושל אתרי החדשות כיכר השבת והמחדש.

== רשימת רצועות ==

== הערות שוליים ==

קטגוריה:אלבומי 2023
קטגוריה:אלבומים בעברית
קטגוריה:נפתלי קמפה
קטגוריה:אלבומי נפתלי קמפה
ריאליטי (סרט)

ריאליטי (Reality) הוא סרט דוקו דרמה אמריקאי משנת 2023 בבימויה של טינה סאטר, עם סידני סוויני, ג'וש המילטון ומרצ'נט דייוויס בתפקידים הראשיים.

העלילה מבוססת על מקרה אמיתי של ריאליטי ווינר שהואשמה בהעברת מסמך מסווג לאתר תקשורת בקשר להתערבות רוסית במסע הבחירות של טראמפ ב-2016.

הסרט הוקרן לראשונה בפסטיבל הסרטים הבין-לאומי בברלין וטינה סאטר הייתה מועמדת לפרס סרט ביכורים. הסרט הוקרן גם בפסטיבל הקולנוע ירושלים וזכה בפרס הסרט הדוקומנטרי הטוב ביותר.

הבמאית משתמשת בהקלטות המקוריות של החקירה תוך מחיקת משפטים מסווגים.
==תקציר העלילה==
ריאליטי ווינר (סידני סוויני) עובדת בסוכנות לביטחון לאומי כמתרגמת מסמכים בפרסית, דרו ופשטו. היא מתגוררת לבדה באוגוסטה (ג'ורג'יה).

ב-3 ביוני 2017 מקישים על חלון מכוניתה שני אנשי שמציגים לה תעודות של סוכני FBI. שני הסוכנים הם גאריק (ג'וש המילטון) וטיילור (מרצ'נט דייוויס). הם מראים לה צו חיפוש, מתייחסים אליה בנימוס והיא מספרת על הכלבה והחתול שלה והתעסקותה בקרוספיט.

הם נכנסים לחדר סגור ללא רהיטים בביתה ומתחילים חקירה רצינית יותר בעמידה. הם מאשימים אותה כי הדליפה ידיעה סודית בקשר להתערבות רוסיה בבחירות לנשיאות ארצות הברית ב-2016.

בתחילה היא מכחישה וטוענת כי הדפיסה ידיעות מסווגות רק בשבילה ואחר כך הייתה גורסת אותם אבל לאור הראיות המוצקות של החוקרים היא מודה ששלחה את הידיעה בקשר להתערבות הרוסית בדואר לאתר החדשות המקוון The Intercept.

בסרט מוצגים הקלטות החקירה המקוריות עם מחיקת פרטים מסווגים. מופיעים בו פרשני טלוויזיה בקשר לפרשה ולבסוף היא מורשעת ונדונה לחמש שנות מאסר.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|סידני סוויני
|ריאליטי ווינר
|
|-
|ג'וש המילטון
|גאריק
|סוכן FBI
|-
|מרצ'נט דייוויס
|טיילור
|סוכן FBI
|}

==קישורים חיצוניים==

*[https://www.youtube.com/watch?v=plIUJ-LF7JU קדימון לריאליטי], באתר יוטיוב
*[https://www.youtube.com/watch?v=QezT696ppvs הפגישה הראשונה בין ריאליטי לסוכני ב-FBI], באתר יוטיוב
*[https://www.youtube.com/watch?v=h6Cq3qloJf טאנר, סוויני וריאליטי מדברות על הסרט], באתר יוטיוב

קטגוריה:סרטי 2023
קטגוריה:סרטים אמריקאיים
קטגוריה:סרטים באנגלית
קטגוריה:סרטים אמריקאיים המבוססים על סיפור אמיתי
תרמית אלן מקמסטרס

כך היה נראה ערך הוויקיפדיה המזויף על אלן מקמסטרס
תרמית אלן מקמסטרס הייתה תרמית שהתרחשה באמצעות ויקיפדיה האנגלית בין השנים 2012 ל-2022. התרמית התבססה על טענה שקרית לפיה אדם בשם אלן מקמסטרס המציא את הטוסטר באדינבורו שבסקוטלנד בשנת 1893.<ref name="MarcoSilva2022"></ref>

== מקור ההונאה ==
ב-6 בפברואר 2012, סטודנט לצילום וטכנולוגיות מידע ותקשורת בשם אלן מקמסטרס השתתף בהרצאה באוניברסיטה שבה הוזהרו הסטודנטים שלא להשתמש בוויקיפדיה כמקור. המרצה סיפר שחבר שלו ערך את הערך על טוסטר בוויקיפדיה, ושיקר כי הוא הממציא<ref name="AshCant2022"></ref>.

לאחר ההרצאה, אלן וחבריו צפו בערך על הטוסטר בוויקיפדיה, ואחד מחבריו, אלכס, ערך את הערך והחליף את השם של חברו של המרצה לשם אלן מקמסטרס, תוך טענה שהוא המציא את הטוסטר באדינבורו בשנת 1893.<ref name="JamesFelton2022"></ref>

שנה לאחר מכן, בפברואר 2013, אלכס יצר ערך שלם המוקדש לאלן מקמסטרס, כולל תמונה מעובדת של עצמו שהייתה לכאורה כתצלום מהמאה ה-19, ופרסם אותה בוויקיפדיה.<ref name="AnnieRauwerda2022"></ref>

== התפשטות ההונאה ==
למרות שאלכס התכוון לכך כבדיחה, עיתונים, אנציקלופדיות, סוכנויות ממשלתיות ואפילו Hagley Museum בדלאוור הפיצו את הסיפור השקרי על מקמסטרס כממציא הטוסטר. אלכס השתמש במאמרים אלה כדי להמשיך ולהפיץ את המידע השגוי.<ref name="MarcoSilva2022" />

יתרה מזאת, בית ספר יסודי בסקוטלנד הקדיש יום שלם למקמסטרס, והוא אף הוצע כמועמד להופיע על שטר של 50 ליש"ט. במהלך משאל העם על עצמאות סקוטלנד ב-2014, ארגונים במימון ממשלת סקוטלנד ציטטו את סיפורו של אלן כראיה לכך שסקוטלנד עצמאית יכולה להצליח.<ref name="AshCant2022" />

== חשיפת ההונאה ==
ביולי 2022, משתמש רדיט בן 15 בשם אדם פרסם הסבר שחשף כי התמונה בדף הוויקיפדיה של אלן מקמסטרס הייתה מעובדת ולא תצלום אמיתי. אדם דיווח על חששותיו בפורום אינטרנט בשם ויקיפדיוקרסי, שם גילו המשתמשים את טבעו המזויף של הערך והתריעו בפני מפעילי מערכת בוויקיפדיה, שמיד סימנו את הדף למחיקה. חשבון הוויקיפדיה של אלכס, ששימש אותו לביצוע ההונאה, נחסם לאחר מכן מהפלטפורמה.<ref name="JamesFelton2022" />

== השלכות ==
אלכס סיפר בעילום שם לויקיפדיוקרסי כי בתחילה חשב שהמתיחה לא תגרום לנזק רב. הוא תיאר את הפעם הראשונה שהבין שהמתיחה הייתה מזיקה כאשר קרא ספר על ממציאים ומצא את אלן מקמסטרס מוזכר כאחד הממציאים<ref name="AshCant2022" />. אלן אמר מאוחר יותר בריאיון כי הוא עדיין עורך בוויקיפדיה, אך נשאר אנונימי מחשש שייחסם<ref></ref>.

באתרי אינטרנט רבים עדיין מופיע אלן מקמסטרס כממציא הטוסטר מאחר שלא עדכנו את מקורותיהם לאחר גילוי התרמית.

== קישורים חיצוניים ==
* [https://mayeshbeze.simplecast.com/episodes/265 פרק 265 - מי המציא את הטוסטר] בפודקאסט "מה יש בזה"
* [https://www.osimhistoria.com/theanswer/ep154_wiki פרק 154 - האם אפשר לסמוך על ויקיפדיה?] בפודקאסט "התשובה"

== הערות שוליים ==

קטגוריה:מתיחות
קטגוריה:אישים בדיוניים
The Sims 2

The Sims 2 הוא המשחק השני בסדרת משחקי הסימולציה The Sims. המשחק, אשר פותח על ידי חברת Maxis ופורסם על ידי Electronic Arts, יצא במקור לשווקים ב-14 בספטמבר 2004. המשחק יצא במקור למערכת ההפעלה Microsoft Windows, ובהמשך גרסאות של המשחק יצאו גם למערכת ההפעלה macOS, ולקונסולות משחקים שונות.

המשחק, אשר נחשב לאחד ממשחקי הווידאו הנמכרים ביותר בכל הזמנים, זכה להצלחה מסחרית עוצמה, ומכר נכון לאפריל 2008 מעל ל-100 מיליון עותקים.

== משחקיות ==
המשחק מאפשר לשחקן לקחת חלק בסימולציה של חיי היומיום של אנשים שונים. במשחק ניתן ליצור ושלוט בדמויות המכונות "סימס", ולהדריך אותם בפעילויות היומיומיות שלהן, בקריירה שלהן, במערכות היחסים שלהן ולסייע להם להגשים את המטרות החשובות ביותר עבורם בחייהם.

אחד המאפיינים המרכזיים במשחק הוא הצגת שלבי החיים של דמויות הסימס. כל הדמויות עוברים במהלך המשחק את ששת שלבי החיים - תינוק/ת, פעוט/ה, ילד/ה, נער/ה, מבוגר/ת וזקן/ה. בכל שלב ישנם אתגרים ייחודיים, ולכל אחד מהדמויות יש שאיפות ופחדים ספציפיים אשר משפיעים על ההתנהגויות והרצונות שלהם בחיים.

ניתן במשחק גם לבנות, לרהט ולעצב את חללי המגורים של הסימס.

זה המשחק הראשון בסדרה שהשתמש בגרפיקת תלת-ממד, ואפשר לשחקן לצפות בעולם המשחק מכל זווית אפשרית, בניגוד למשחק הראשון בסדרה לו הייתה רק תצוגה איזומטרית דו-ממדית.

== חבילות הרחבה ==
לאורך השנים יצאו לשווקים מספר רב של חבילות הרחבה למשחק. כמה מחבילות ההרחבה הבולטות ביותר היו:
* University - חבילת הרחבה שמאפשרת לשחק בסימס שלומדים במכללות אמריקניות טיפוסיות, עובדים במקביל ומקיימים אינטראקציות חברתיות עם יתר הסטודנטים.
* Nightlife - חבילת הרבה שמוסיפה למשחק אזורי דאונטאון, סצנת חיי לילה.
* Open for Business - חבילת הרחבה שמאפשרת לשחקנים ליצור ולנהל בתי עסק משלהם.
* Pets - חבילת הרחבה שמוסיפה למשחק חיות מחמד, כולל כלבים, חתולים וחיות נוספות.
* Seasons - חבילת הרחבה שמוסיפה למשחק תנאי מזג אוויר שונים, פעילויות עונתיות שונות, וכמו גם את האפשרות לעסוק בגינון ובדיג.

== קישורים חיצוניים ==

* 

קטגוריה:משחקי אקס בוקס
קטגוריה:משחקי Windows
קטגוריה:משחקי וידאו שפותחו בארצות הברית
קטגוריה:משחקי סימולציה חברתית
קטגוריה:The Sims
קטגוריה:משחקי PSP
קטגוריה:משחקי פלייסטיישן 2
קטגוריה:משחקי macOS
קטגוריה:משחקי סימולציית חיים
קטגוריה:משחקי גיימקיוב
קטגוריה:משחקי וידאו משנת 2004
אדית פולבר

אדית פולבר (בצרפתית: Édith Pulver; 2 בדצמבר 1906, לונדון, 10 באוקטובר 1944, אושוויץ) הייתה לוחמת התנגדות יהודייה צרפתייה בתקופת השואה, חברה בתנועת הצופים היהודים בצרפת, מזכירתו של מארק אגנו, שנרצחה באושוויץ.<ref></ref>

== ביוגרפיה ==
אדית פולבר הייתה אחותו של ז'אק פולבר (Jacques Pulver), ממנהיגי תנועת הצופים היהודים בצרפת, שמת בישראל ב-1994.<ref> [https://www.infocenters.co.il/gfh/notebook_ext.asp?book=7355&lang=eng&site=gfh Edith Pulver, a Jewish fighter in the underground in France. .... infocenters.co.il.] Cette source mentionne que Jacques Pulver est le père d'Édith Pulver. <span class="need_ref" style="cursor:help;" title="Ce passage nécessite une référence.">De fait, il est son frère cadet, né le 12 juillet 1914.</span><sup class="need_ref_tag" style="padding-left:2px;">&#x5B;réf.&nbsp;nécessaire&#x5D;</sup>
Catégorie:Article à référence nécessaire
 Avec une photo d'Édith Pulver.</ref>

היא נעצרה במקביל למארק אגנו בגרנובל ב-18 בפברואר 1944 על ידי הגסטפו וגורשה מתחנת בוביני (Bobigny) בשילוח 69 ב-7 במרץ 1944 לאושוויץ,<ref>Voir, Klarsfeld, 1978.</ref><ref>Dans le même convoi, il y a un Jean Pulver, né le 18 août 1915 à Paris. Voir, Klarsfeld, 2012.</ref> שם נספתה.

על פי לוסיין לזר (1987): "מארק אגנו, מנהיג la Sixième, ועוזרתו, אדית פולבר, נפלו למלכודת שהטמין הגסטפו בגרנובל ב-18 בפברואר 1944. לדברי הצלב האדום, אדית פולבר נעצרה ברחוב.<ref>Voir, [http://www.cairn.info/resume.php?ID_ARTICLE=SCPO_ANDRI_2008_01_0291 La lutte contre le sauvetage durant laction brunner en France (1943-1944).]</ref> לאחר עינויים אכזריים, אגנו קפץ מחלון מפקדת הגסטפו למחרת ומת. אדית פולבר, שגורשה לאושוויץ, לא שרדה, וחלקה בגורלו של [ז'אק] וינטרוב (Jacques Weintrob)."<ref> [https://books.google.com/books?id=pBKSDwAAQBAJ&pg=PA61&lpg=PA61&dq=Édith+Pulver&source=bl&ots=_yFTfc1hml&sig=ACfU3U2YHWFMZNMOKL1PxwtHSjZRSu-joA&hl=en&sa=X&ved=2ahUKEwiUqffRmr37AhUmpIkEHb1uDlk4HhDoAXoECBcQAw#v=onepage&q=Édith%20Pulver&f=false Paul R. Bartrop & Samantha J. Lakin, Heroines of Vichy France: Rescuing French Jews during the Holocaust, 2019, p. 61.]</ref><ref> [https://books.google.com/books?id=JpRPDgAAQBAJ&pg=PA260&lpg=PA260&dq=Édith+Pulver&source=bl&ots=nl9uFtBULZ&sig=ACfU3U1jj6Omb4ni0T2swKR46hFqKTX4NA&hl=en&sa=X&ved=2ahUKEwiFp5rUnb37AhUOMVkFHfnqBws4MhDoAXoECBgQAw#v=onepage&q=Édith%20Pulver&f=false Mordecai Paldiel, Saving One's Own: Jewish Rescuers During the Holocaust, 2017, p. 259-260.] Son frère Jacques Pulver et sa belle sœur, Monique Pulver font aussi partie des EIF et de la Résistance.</ref>

== ראו גם ==
* ההתנגדות היהודית בצרפת בתקופת מלחמת העולם השנייה

== לקריאה נוספת ==

== הערות שוליים ==

קטגוריה:נספים במחנה ההשמדה אושוויץ
קטגוריה:לוחמי מחתרת יהודים בשואה
קטגוריה:ילידות 1906
קטגוריה:נפטרות ב-1944
קטגוריה:חברי תנועת ההתנגדות הצרפתית
יאיר המבורגר

יאיר המבורגר (נולד ב-1946) הוא מנהל ואיש עסקים ישראלי שכיהן כמנכ"ל הראל חברה לביטוח בשנים 1975–2010.

==ביוגרפיה==
יאיר נולד בישראל, בנם של מרגוט וארנסט המבורגר, שהקימו את חברת "המשמר" שירות לביטוח. אחיו הוא גדעון המבורגר, נשיא הראל שכיהן גם כיושב ראש איגוד חברות הביטוח בישראל.
הוא בעל תואר ראשון במדעי המדינה וכלכלה מהאוניברסיטה העברית בירושלים.

בשנת 1971 הצטרף לחברת המשמר שהקימו הוריו. הוא עבד בחברת ההשקעות ובשנת 1975 ייסד את חברת הביטוח הראל המשמר ועמד בראשה. בשנת 1982 הונפקה בבורסה החברה האם "הראל המשמר השקעות" ומאז כיהן בה כמנכ"ל עד לשנת 2010. בשנת 1993 מונה כיושב ראש החברה. בשנת 2021 החליף אותו מישל סיבוני בתפקיד יו"ר הראל ביטוח את יאיר המבורגר, שנשאר כיו"ר חברת הראל השקעות, ודירקטור בהראל ביטוח.

הראל רכשה במהלך השנים מספר חברות בת בהן "שילוח" (1984), 50 אחוז מכלל תיקי ביטוח החיים של "ירדניה חברה לביטוח", "סהר חברה לביטוח" (1989) ואת דקלה חברה לביטוח בשנת 1993.

הוא הוביל את ההצעה לרכישת ישראכרט בשנת 2023, שספגה ביקורת בשל ריכוזיותיה. ההצעה הוסרה עקב התנגדות רשות התחרות.
הוא כיהן כיו"ר איגוד חברות הביטוח עד לשנת 2024. החזיק בתפקיד יו"ר מכבי העולמית במשך כשמונה שנים ולאחר סיום התפקיד מונה כנשיא כבוד.
המבורגר החזיק בתפקידי מפתח בכירים נוספים במשק הישראלי בהם כדירקטור באי.די.בי פיתוח משנת 1985, וחבר וסגן יו"ר בהנהלת התאחדות החברות לביטוח חיים.

הוא חבר בעמותות שונות בהן אק"ים, בית התפוצות, מוזיאון המדע, ובית הספר למנהל עסקים.

==חיים אישיים==
נשוי לאילנה ואב לחמישה. בנו בן מונה כמנכ"ל הראל פיננסים והראל בית השקעות.

==קישורים חיצוניים==
*
* 
*[https://bschool.hevra.haifa.ac.il/index.php/he/students-he/special-courses/manager-to-ceo?id=159:8-7-2-22&catid=2 יאיר המבורגר] באתר בית הספר למנהל עסקים, אוניברסיטת חיפה

==הערות שוליים==

קטגוריה:אנשי עסקים ישראלים
קטגוריה:אנשי ביטוח ישראלים
קטגוריה:אנשי ביטוח יהודים
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1946
אולגה דנילוב

אולגה דנילוב (נולדה ב-27 בנובמבר 1973) היא ספורטאית ישראלית המתחרה בהחלקה מהירה במסלול קצר.

== קריירה ==
בזמן שייצגה את ישראל באולימפיאדת החורף 2002 בסולט לייק סיטי, במרוץ ההחלקה המהירה למרחק 1,500 מטר לנשים, דנילוב סיימה במקום ה-14, במרוץ למרחק 500 מטר סיימה במקום ה-16, ובמרוץ למרחק 1,000 מטר סיימה במקום ה-21.

== חיים אישיים ==
דנילוב נולדה בחארקוב, אוקראינה ועלתה לישראל בשנת 1994 בעקבות אחותה. היא נשואה לקלע האולימפי אלכסנדר דנילוב ולהם בת בשם ניקול. הם גרים במטולה.

==קישורים חיצוניים==

== הערות שוליים ==

קטגוריה:ספורטאיות ישראליות
קטגוריה:ספורטאיות אולימפיות ישראליות
קטגוריה:מחליקים מהירים על קרח באולימפיאדת סולט לייק סיטי (2002)
קטגוריה:מחליקות מהירות על קרח
קטגוריה:ישראליות שנולדו ב-1973
קטגוריה:ישראלים שנולדו ב-1973
ג'והנה הארווד

ג'והנה הארווד (באנגלית: Johanna Harwood; נולדה ב-1930) היא תסריטאית אירית. היא הייתה שותפה לכתיבת שני סרטי ג'יימס בונד הראשונים ("ד"ר נו" ו"מרוסיה באהבה"), ולא קיבלה קרדיט עבור עבודת עיבוד שעשתה על הסרט "גולדפינגר".

==ביוגרפיה==
הארווד נולדה וגדלה במחוז ויקלו, אירלנד.

היא נכנסה לתעשיית הקולנוע בשנת 1949 ובשנות ה-50 של המאה ה-20 הפכה למנהלת תסריטים.

בראיון למגזין אירי טענה הארווד שהמחסור בעבודת קולנוע אירית אילץ אותה לעבור ללונדון, שם עבדה אצל . בין הפרסומים שתרמה להם בסוף שנות ה-50 ותחילת שנות ה-60 היה המגזין "פאנץ'". בשלב מסוים סגרה הסוכנות בה עבדה את משרדה בלונדון ו השתלט עליו.

בין 1960 ל-1961 עיבדו הארווד וזלצמן את המחזה "משחק הנישואין" - קומדיה על "שש בנות בחיפוש אחר בעלים". העיבוד הוצג לראשונה ב-25 בספטמבר 1961. לאחר מכן שכרו זלצמן ואלברט ברוקולי את כדי לכתוב תסריט למחזה, אך העיבוד הקולנועי מעולם לא צולם.

לאחר מכן עבד זלצמן על שני סרטי ג'יימס בונד הראשונים: "ד"ר נו" ו"מרוסיה באהבה".

ברוקולי שכר במקור את ריצ'רד מייבאום וחברו כדי לכתוב את התסריט ל"ד"ר נו". טיוטה ראשונית של התסריט נדחתה מכיוון שהתסריטאים הפכו את האנטגוניסט הראשי, ד"ר נו, לקוף. מנקוביץ פרש ומייבאום כתב גרסה שנייה של התסריט, שעלה בקנה אחד עם הרומן.

הארווד גם תרמה לתסריט של הסרט "תיק איפקרס", אך לא קיבלה קרדיט.

==קישורים חיצוניים==

==הערות שוליים==

קטגוריה:ילידי 1930
קטגוריה:ילידות 1930
דניאל רוזנבאום

דניאל רוזנבאום (באנגלית: Daniel Rosenbaum; נולד ב-11 בפברואר 1997) הוא כדורסלן אמריקאי-ישראלי שמשחק בהפועל חיפה מליגת העל בכדורסל,<ref name="auto"></ref> בעמדת הרכז.<ref name="auto" />

== ביוגרפיה ==
הגובה של רוזנבאום 1.97 ס"מ.

רוזנבאום נולד בלוס אלטוס הילס, קליפורניה. רוזנבאום למד בתיכון "לוס אלטוס".<ref name="auto" /> אחיו, סימון רוזנבאום, הוא שחקן בייסבול בנבחרת ישראל בבייסבול.<ref></ref> הוא שיחק קבוצת הכדורסל של הנשרים, והיה לקבוצה הראשונה של כל הליגה.<ref name="auto2"></ref>

רוזנבאום למד בקולג' פומונה במגמת מדעי המחשב, ושיחק פומונה–פיצר סגהנס (19').<ref name="auto1"></ref> ב-16–2015 הוא העמיד ממוצעים של 16.4 נקודות, 4.6 ריבאונדים ו-1.8 אסיסטים למשחק. ב-2016–2017 הוא העמיד ממוצעים של 14.7 נקודות למשחק.<ref name="auto2" /> ב-2017–2018 הוא העמיד ממוצעים של 15.6 נקודות, 6.9 ריבאונדים ו-2.0 אסיסטים למשחק.<ref name="auto2" /> ב-2019 הוא העמיד ממוצעים של 18.9 נקודות ו-5.9 ריבאונדים למשחק. נבחרת ראשונה של אזור כל המערב על ידי האיגוד הלאומי של מאמני כדורסל.<ref name="auto1" />

בשנת 2019 חתם רוזנבאום לשתי עונות בהפועל ירושלים מליגת העל בכדורסל.

ב-2021 רוזנבאום חתם לעונה אחת באליצור "איתו" אשקלון מליגת העל בכדורסל.

ב-2022 רוזנבאום חתם לעונה אחת במכבי עירוני רמת גן מליגת העל בכדורסל.

ב-2023 רוזנבאום חתם לעונה אחת בהפועל גליל עליון מליגת העל בכדורסל.

ב-ב-10 במרץ 2024 רוזנבאום חתם לעונה אחת בהפועל חיפה מליגת העל בכדורסל.

אחרי עונה מוצלחת שבא הוא עמד על ממוצע של 7.1 נקודות, 3.4 ריבאונדים ו־40% לשלוש חתם לעוד שנתיים.

==הערות שוליים==

קטגוריה:כדורסלני הפועל ירושלים
קטגוריה:כדורסלני הפועל גליל עליון
קטגוריה:קליפורניה: כדורסלנים
קטגוריה:ילידי 1997
מערות פיטלקורה

מערות פיטלקורה (במראטהית: पितळखोरे लेणी) ב של הרי גהט המערביים של מהאראשטרה, הודו, הם אתר בודהיסטי עתיק המורכב מ-14 מערות המתוארכות למאה השלישית לפני הספירה, מה שהופך אותן לאחת הדוגמאות המוקדמות ביותר של . האתר שוכן כ-40 קילומטרים מאלורה, מגיעים לאתר בעלייה תלולה במורד מדרגות בטון, על פני מפל שליד המערות.

==תיאור==
המערות חצובות בסלע בזלת, אך חלק מהמערות התפוררו ונפגעו. מתוך ה-14, ארבע הם צ'איטיה (אחת מכילה סטופות, אחת אפסידלית ותא-יחיד) והשאר הן ויהארות. כל המערות שייכות לתקופת , אך הציורים שנשמרו היטב הם מתקופת מהאיאנה. המערות הן בשתי קבוצות, אחת של 10 מערות והשנייה של ארבע. מאמינים שניתן לזהות את פיטלקורה עם ה"פטריגלה" של תלמי כמו גם ה"פיטנגליה" של "מהמאיורי", כרוניקה בודהיסטית. הכתובות מתוארכות מבערך 250 לפנה"ס עד המאות ה-3 וה-4 לספירה.

באתר מוצגים פסלים של פילים, שני חיילים שאחד מהם שלם, פסל פגום של (האלה לקשמי בדמות פיל) ומערכת איסוף מי גשמים עתיקה. מערות אלו היו משמעותיות בביסוס הכרונולוגיה של בניית המערות באזור אג'אנטה-אלורה.

<gallery mode=packed widths="170px" heights="165px">
5 Pitalkhora overview.jpg|חלק מהמערות
043 Reconstructed Cells (34045149876).jpg|תאי ויהארה משוחזרים
Soldier statue guarding Buddhist cave Pitalkhora.jpg|פסל דווראפלה שומר על המערה
032 Broken Elephant Figures (33274190623).jpg|שורה של פסלים שבורים של פילים.
</gallery>

==כרונולוגיה של אולם צ'איטיה (מערה 3)==
אולם צ'איטיה, מערה 3 של פיטלקורה, מייצג סמן חשוב בכרונולוגיה של עיצוב אולם צ'איטיה במערב הודו. נהוג לחשוב שהכרונולוגיה של מערות צ'איטיה המוקדמות הללו היא כדלקמן: ראשית, במאה ה-1 לפני הספירה, מערה 9 ב ולאחר מכן מערה 12 ב, ששתיהן קדומות למערה 10 של אג'אנטה. לאחר מכן, אחרי מערה 10 של אג'אנטה, לפי סדר כרונולוגי: מערה 3 בפיטלקורה, מערה 1 ב, מערה 9 באג'נאטה, שעם עיצוביה המעוטרים יותר, אולי נבנתה כמאה שנה מאוחר יותר, מערה 18 במערות נאסיק., ומערה 7 ב, כדי להגיע סוף סוף לשיא עם "השלמות הסופית" של הצ'איטה הגדולה במערות קרלה.

<gallery mode=packed widths="200px" heights="200px">
011 Side View of Chaitya Hall (34085579685).jpg|מבט מהצד של אולם צ'איטיה.
012 Fron View of Chaitya Hall (33243583374).jpg|מערה 3, אולם צ'איטיה, מבט קדמי.
014 Pillars showing Paintings (34085568815).jpg|שורות של עמודים מצוירים.
5 Paintings at ancient Pitalkhora Buddhist caves.jpg|ציורים עתיקים (תקופת מהאיאנה).
</gallery>

==קישורים חיצוניים==

*
<div style="direction: ltr;">
*[https://web.archive.org/web/20130523040124/http://asi.nic.in/asi_monu_whs_ellora_pitalkhora.asp Pitalkhora Caves] at Archaeological Survey of India
*[https://www.jstor.org/stable/42929810 Pitalkhora Yaksha: Sankarin?], M. S. Mate (1966)
</div>

==הערות שוליים==

קטגוריה:מהאראשטרה
קטגוריה:אסיה: מערות
קטגוריה:הודו: מקדשים
מיריאנדוס

מיריאנדוס (ביוונית: Μυρίανδος<ref name=":0">קסנופון, אנבסיס, 1.4 (ראו במקור היווני ובתרגום לאנגלית)</ref>) או מיריאנדרוס (ביוונית: Μυρίανδρος,<ref name=":1">סטפנוס מביזנטיון, במקור היווני עם תרגום ללטינית: (ראו גם ב[https://topostext.org/work/241#M463.5 גרסה יוונית מקוונת])</ref><ref name=":2">סטראבון, גאוגרפיקה, 14.5.19 (ראו במקור היווני וב[https://penelope.uchicago.edu/Thayer/E/Roman/Texts/Strabo/14E*.html תרגום לאנגלית])</ref> בלטינית: Myriandros<ref name=":22">פליניוס הזקן, תולדות הטבע, 5.19 (ראו במקור הלטיני וב[https://www.perseus.tufts.edu/hopper/text?doc=Perseus%3Atext%3A1999.02.0137%3Abook%3D5%3Achapter%3D18 תרגום לאנגלית])</ref><ref name=":3">פומפוניוס מלה, De situ orbis, ספר 1, פרק "פיניקיה" (ראו במקור הלטיני ובתרגום לאיטלקית)</ref>) הייתה עיר עתיקה בדרום מפרץ אלכסנדרטה.

== מקור השם ==
השם "מיריאנדה" מורכב משני חלקים, שמקורם בחתית־לווית: הראשון הוא שמשמעו "גפנים", והשני הוא הסיומת המסמנת מקומות.<ref>Vladimir I. Georgiev, [https://www.degruyter.com/document/doi/10.1515/9783110885934-003/html "The Earliest Ethnological Situation of the Balkan Peninsula as Evidenced by Linguistic and Onomastic Data"], in: [https://books.google.co.il/books?id=FhV5DwAAQBAJ Aspects of the Balkans: Continuity and Change], De Gruyter, 2018, p. 53. </ref>

== אזכורים בספרות הקלאסית ==
מיריאנדוס או מיריאנדרוס מוזכרת בכתבים קלאסיים בהקשר של כמה אירועים היסטוריים. קסנופון הזכיר את מיריאנדוס, עיר על שפת הים המיושבת על־ידי פיניקים ובה נמל מסחרי מרובה אניות, כמקום בו עבר הצבא היווני של כורש הצעיר לפני שפנה לפנים היבשת, ושם ערקו שניים מהמפקדים היוונים באניית סוחר.<ref name=":0"/> אריאנוס כתב שאלכסנדר הגדול חנה עם צבאו במיריאנדרוס, בזמן שדריוש השלישי עבר את הרי אמנוס והתקדם לכיוון , מעט לפני קרב איסוס.<ref>אריאנוס, אנבסיס, 2.6 (ראו במקור היווני ובתרגום לאנגלית; ועיינו גם בפרקים העוקבים עד פרק 2.10)</ref> בהמשך ייסד אלכסנדר באזור את אלכסנדריה כדי להחליף מיריאנדרוס.<ref>David George Hogarth, "Alexandretta", in: Hugh Chisholm (ed.), Encyclopædia Britannica (11th ed.), Vol. 1, Cambridge University Press, 1911, p. 568</ref>

מיריאנדוס או מיריאנדרוס מוזכרת גם בתיאורים גאוגרפיים עתיקים. הרודוטוס כינה את מפרץ אלכסנדרטה "המפרץ המיריאנדי", הסמוך לפיניקיה.<ref>הרודוטוס, היסטוריות, 4.38 (ראו במקור היווני וב[https://benyehuda.org/read/10919 תרגום לעברית]).</ref><ref></ref> פליניוס הזקן הזכיר את מיריאנדרוס כעיר חוף לרגלי הרי אמנוס.<ref name=":22"/> סטראבון מזכיר את העיר מיריאנדרוס בקיליקיה.<ref name=":2"/> פומפוניוס מלה הזכיר בתיאור פיניקיה את מיריאנדרוס בסמוך לקיליקיה.<ref name=":3"/> הפריפלוס של פסאודו-סקילקס מזכיר בתיאור קיליקיה את העיר כ־Μυρίανδος Φοινίκων (מיריאנדוס של הפיניקים).<ref>פריפלוס של פסאודו־סקילקס, 102 (ראו במקור היווני וב[https://topostext.org/work/102#102 תרגום לאנגלית])</ref> סטפנוס מביזנטיון מזכיר את מיריאנדרוס כעיר בארץ סוריה ליד פיניקיה, שלה שייך המפרץ המיריאנדרי.<ref name=":1"/> היצירה מזכירה את מיריאנדרוס בקרבת ואלכסנדריה.<ref>אנונימי, Σταδιασμός ήτοι περίπλους της μεγάλης θαλάσσης, קטעים 151–152 ו־157–158 (ראו במקור היווני וב[https://topostext.org/work.php?work_id=217 תרגום לאנגלית])</ref>

== הערות שוליים ==

קטגוריה:חתים
קטגוריה:ענבים בתרבות
קטגוריה:פיניקים: מושבות
קטגוריה:טורקיה: היסטוריה
בסיס חיל החלל פיטרסון

בסיס חיל החלל פיטרסון (באנגלית: Peterson Space Force Base) הוא בסיס צבאי של חיל החלל של ארצות הברית הממוקם בקולורדו ספרינגס, קולורדו. הבסיס משמש כמרכז פיקוד ושליטה עבור חיל החלל, מפקדת פיקוד צפון של ארצות הברית וכן פיקוד הגנת האוויר והחלל של צפון אמריקה.

בסיס פיטרסון הוקם עוד לפני מלחמת העולם השנייה ושירת למטרות צבאיות שונות. עם התפתחות הטכנולוגיה והבנת החשיבות האסטרטגית של החלל, הבסיס עבר טרנספורמציה והפך למרכז מרכזי לפעילות חלל. במשך שנים רבות, הבסיס שימש כמפקדה של פיקוד החלל של חיל האוויר האמריקאי. פיקוד זה היה אחראי על כל הפעילות הקשורה לחלל בחיל האוויר, כולל פיקוח על לוויינים, תקשורת בחלל, והגנה על נכסי חלל. עם ההכרה הגוברת בחשיבות החלל כזירה צבאית עצמאית, הוקם חיל החלל האמריקאי בשנת 2019. בסיס פיטרסון נבחר להמשיך ולשמש כמרכז הפיקוד העיקרי של חיל החלל החדש.

הבסיס תומך במגוון רחב של משימות חלל, החל משיגור לוויינים ועד לפעולות מודיעין בחלל. הוא משמש כמרכז בקרה לשליטה על לוויינים ולניתוח נתונים המתקבלים מהם. בסיס פיטרסון משמש כמרכז הכשרה והדרכה לאנשי צוות חלל. הוא מציע מגוון קורסים ותוכניות הכשרה, החל מהכשרה טכנית ועד להכשרה אסטרטגית.

== גלריה ==
<gallery>
קובץ:210114-D-BN624-0138 (50836841477).jpg|בניין מפקדת פיקוד צפון של ארצות הברית ופיקוד הגנת האוויר והחלל של צפון אמריקה
קובץ:USSPACECOM Joint Operations Center (7804714).jpg|מרכז המבצעים של פיקוד החלל
</gallery>

== קישורים חיצוניים ==

* 

== הערות שוליים ==

קטגוריה:קולורדו
קטגוריה:תוכנית החלל האמריקאית
קטגוריה:בסיסי חיל האוויר של ארצות הברית
הוא יודע שאת לבד

הוא יודע שאת לבד () הוא סרט אימה אמריקאי מסוג סלאשר משנת 1980, בבימויו של ארמנד מסטוריוני ועל התסריט הופקד סקוט פארקר. בסרט משחקים קייטלין או'הייני, דון סקרדינו, אליזבת קמפ, טום רולפינג וטום הנקס בתפקידו הקולנועי הראשון.

== עלילה ==
העלילה מתמקדת בכלה לעתיד שנרדפת על ידי רוצח סדרתי שייעדו הוא הריגת כלות ואנשים הקרובים להן. העלילה מתחילה כאשר איימי ג'נסן, כלה לעתיד, מוצאת את עצמה במרכז מסע רציחות. היא פונה לבן זוגה לשעבר לעזרה, וביחד הם מנסים לברוח מהרוצח ולהביס אותו לפני שיהיה מאוחר מדי.

== שחקנים ודמויות ==

* קייטלין או'הייני – איימי ג'נסן
* דון סקרדינו – מרווין
* אליזבת קמפ – ננסי
* טום רולפינג – ריי קרלטון
* לואיס ארלט – בלש לן גמבל
* טום הנקס – אליוט (תפקיד קטן)

== הפקה ==
הסרט צולם בסטטן איילנד, ניו יורק בשנת 1979 בתקציב של 250,000 דולר. הוא הופק על ידי חברת Magno Sound Inc. והופץ על ידי Metro-Goldwyn-Mayer Studios Inc. ו-United Artists Films. הסרט זכה להפצה רחבה בסוף אוגוסט 1980 והכנסותיו בקופות עמדו על 4,875,436 דולר.<ref></ref>

== ביקורות ומורשת ==
"הוא יודע שאת לבד" נחשב לסרט סלאשר קלאסי של שנות ה-80, שהושפע מהצלחת הסרט "ליל כל הקדושים" משנת 1978. הבמאי ארמנד מסטוריוני זכה להכרה על יכולתו לייצר מותחן מסחרי בזמן ובתקציב מוגבל, והסרט ציין את תחילת קריירת הבימוי שלו בסרטי אימה. בנוסף, הסרט מפורסם בהיותו הסרט הראשון בו הופיע טום הנקס.<ref></ref>

==קישורים חיצוניים==

== הערות שוליים ==

קטגוריה:סרטי 1980
קטגוריה:סרטי אימה אמריקאיים
הארי זלצמן

הרשל "הארי" זלצמן (באנגלית: Herschel "Harry" Saltzman; 27 באוקטובר 1915 – 28 בספטמבר 1994) היה מפיק תיאטרון וקולנוע קנדי. הוא זכור בעיקר בזכות הפקתו המשותפת עם אלברט ברוקולי של תשעת הסרטים הראשונים בסדרת סרטי ג'יימס בונד.

==ביוגרפיה==
זלצמן גדל בניו ברנזוויק. בגיל 15 ברח מביתו וזמן קצר לאחר מכן הצטרף לקרקס. ב-1932 עבר לפריז כדי ללמוד מדעי המדינה וכלכלה. בתקופתו שהותו בפריז פגש את הבמאי רנה קלייר, ושימש כעוזרו בסרט שהיה מועמד לפרס אוסקר "".

זמן קצר לאחר תחילת מלחמת העולם השנייה הצטרף לחיל האוויר המלכותי הקנדי בוונקובר. עם זאת, הוא שוחרר מסיבות רפואיות ב-1943 והצטרף לאגף הלוחמה הפסיכולוגית האנגלו-אמריקאית עקב רצונו לחזור לאירופה.

ב-1959 הפיק את סרטו הראשון, "הבט אחורה בזעם". ב-1961 יצר קשר עם איאן פלמינג ורכש את זכויות היוצרים על ספרי הריגול המצליחים על הסוכן ג'יימס בונד - פרט ל"קזינו רויאל". פלמינג קיבל 100,000 דולר ו-2.5% מההכנסות. זלצמן חבר לאלברט ברוקולי להפקת סדרת הסרטים.

במקביל לסרטי ג'יימס בונד הפיק שלושה סרטים עלילתיים על סוכן חשאי בריטי אחר, הארי פאלמר, בגילומו של מייקל קיין.

הוא מת ב-28 בספטמבר 1994 כתוצאה מהתקף לב.

==קישורים חיצוניים==

==הערות שוליים==

קטגוריה:ג'יימס בונד
קטגוריה:אנשי צבא קנדים במלחמת העולם השנייה
קטגוריה:אנשי המשרד לשירותים אסטרטגיים (OSS)
קטגוריה:ילידי 1915
קטגוריה:קנדים שנפטרו ב-1994
רפאל נתן

רפאל נתן (נולד ב-27 בפברואר 1990), הידוע בכינויו המקצועי דיג'יי רפי (DJ Raphi) הוא יוצר תוכן, מפיק מוזיקלי, תקליטן, רקדן מקצועי ואומן ביטבוקס ישראלי.<ref></ref> הוא זכה לפופולריות בעקבות הדרכות הריקוד שלו.

==ראשית חייו==
נתן נולד ביוהנסבורג, דרום אפריקה, למיקי נתן, מוזיקאי ולנעמי, עורכת ואשת חינוך. בשנת 1998 עלה עם משפחתו לישראל שם גרו ברעננה. אימו נהרגה בתאונת דרכים בשנת 2022. בשנת 2023 הקליט מיקי נתן שיר לזכר אשתו.

העלייה לארץ גרמה לקשיים כלכליים עבור המשפחה. נתן סבל מקשיי למידה ושפה וחווה בריונות בבית הספר. הוא החל ללמוד בשיעורי תיפוף בגיל. מכיוון שלא היה לו סט תופים לתרגל עליו, הוא החל לפתח יכולת קצב משלו בצורת ביטבוקס. בגיל, השתתף נתן וזכה בתחרות מוזיקה ווקאלית שערכה תחנת הרדיו ESC99 (לימים אקו 99FM), שם הציג אותו השדר והדי ג'יי יורם ואזנה. בגיל החל להתאמן גם בברייקדאנס. לאחר מכן, בשנת 2007, זכה באליפות ישראל השנתית לביטבוקס.

בשנת 2010, במהלך שירותו בצה"ל, הוא השתתף בסרטון ברייקדאנס ששודר בערוץ הרשמי של צה"ל כחלק מחגיגות פורים.

==קריירה==
נתן הוא מייסד שותף של קבוצת Kosher Flava, שזכתה בתחרות הברייקדאנס של בפסטיבל תרבות הרחוב הישראלי בשנים 2011 ו-2012. הקבוצה ייצגה את ישראל ב"Battle of the year" בצרפת, בפסטיבל IBE Notorious בהולנד, ופסטיבל ההיפ-הופ הבינלאומי DOYOBE בזלצבורג.

בשנת 2013, היה נתן אחד ממייסדי קבוצת הא-קפלה Kippalive. הקבוצה הופיעה בתוכנית הריאלטי אקס פקטור ישראל.

בשנת 2015, החל נתן ליצור תוכן ליוטיוב תחת הכינוי DJ Raphi. במרץ 2020, במהלך מגפת הקורונה, לסרטון שלו
The Cha Cha Slide Dance הייתה השפעה רבה והוא נוגן למעלה מ-40 מיליון פעמים.<ref></ref>

בשנת 2021, השתתף דיג'יי רפי בפסטיבל 'צמאה' היהודי, שם הציג את סרטוני הדרכת הריקוד שלו בפני הקהילה היהודית אורתודוקסית. בשנת 2022, הוא הופיע 12 פעמים ברצף בבנייני האומה בירושלים, בפני קהל בן 60,000 בפסטיבל 'צמאה', הגדול בעולם למוזיקה חסידית.

== קישורים חיצוניים ==

==הערות שוליים==

קטגוריה:יוטיוברים ישראלים
קטגוריה:תקליטנים ישראלים
קטגוריה:מפיקים מוזיקליים ישראלים
קטגוריה:ישראלים שנולדו ב-1990
מורי היל, ניו ג'רזי

מורי היל הוא רובע הממוקם בחלקים של הערים ברקלי הייטס וניו פרובידנס, במחוז יוניון בצפון מדינת ניו ג'רזי בארצות הברית. <ref>[http://www.state.nj.us/infobank/localnames.txt Locality Search], State of New Jersey. </ref>

זהו המיקום המרכזי הוותיק של מעבדות בל, לאחר שעברו לשם בשנת 1941 מניו יורק.<ref name="Bell Lab">[http://www.alcatel-lucent.com/wps/portal/!ut/p/kcxml/04_Sj9SPykssy0xPLMnMz0vM0Y_QjzKLd4x3NwsGSYGYRq6m-pEoYgbxjggRX4_83FT9IH1v_QD9gtzQiHJHR0UACIO6Jw!!/delta/base64xml/L3dJdyEvd0ZNQUFzQUMvNElVRS82X0FfNDNV Bell Labs Research in the United States] , Alcatel-Lucent. </ref> הטרנזיסטור הפועל הראשון הודגם במתקן Murray Hill של Bell Labs בשנת 1947. <ref>Ganapati, Priya. </ref>

מורי היל נקראה והוקמה על ידי קרל ה. שולץ, מייסד עסק למים מינרליים שנמצא בעבר בשדרה הראשונה בין הרחובות ה-25 וה-26 ברובע מורי היל במנהטן . <ref>Staff. </ref> שולץ רכש שם שטח גדול של אדמה במהלך שנות ה-80 של המאה ה-19, שם בנה בית מגורים למשפחתו ותרם אדמות שישמשו לתחנת רכבת בתנאי שהאזור ייקרא "גבעת מורי". <ref>Cheslow, Jerry. </ref>

== כלכלה ==
עסקים וארגונים שבסיסם במורי היל כוללים:
* CR Bard, יצרנית של ציוד כירורגי. <ref>[http://www.hoovers.com/company/C_R_Bard_Inc/rfthyi-1.html C. R. Bard, Inc. company profile], Hoover's. </ref>
* Bell Labs, מרכז מחקר חלוצי שזכה ב-9 פרסי נובל לעבודתו.
* המטה של קבוצת Linde (לשעבר The BOC Group ) בארצות הברית, חברת הגזים התעשייתיים הגדולה בעולם. <ref>[http://www.bocjobs.com/us/ US careers], The Linde Group. </ref>

תחבורה ציבורית למורי היל זמינה דרך קו הרכבת ניו ג'רזי טרנזיט Gladstone Branch לתחנות Murray Hill או Summit . נוסעים בדרכם ל-Bell Labs יכולים לקחת את קו האוטובוס 986 כדי לעבור בין המעבדות לתחנת הרכבת. <ref>[http://cm.bell-labs.com/where/ Directions to Bell Labs, Murray Hill] , Alcatel-Lucent. </ref>

== הפניות ==

== ראו גם==
* פאסאיק ריבר פארקווי

קטגוריה:דפים עם נקודות ציון בוויקינתונים
קטגוריה:ניו ג'רזי: יישובים
התובע הכללי של אוסטרליה

התובע הכללי של אוסטרליה (באנגלית: Attorney-General of Australia) הוא ראש מחלקת התובע הכללי של אוסטרליה, ואחראי לענייני ביטחון המדינה, הציבור ואכיפת החוק הראשי מטעם ממשלת אוסטרליה. התובע הכללי משמש גם כיועץ המשפטי הראשי לממשלה. הוא מכהן בקבינט השרים וכן בוועדת הקבינט לביטחון לאומי של אוסטרליה. תפקיד התובע הכללי משלב היבטים משפטיים ופוליטיים, והוא ממלא תפקיד קריטי במערכת המשפט והממשל האוסטרלית.

== תפקידים ==
* ייעוץ משפטי: מתן חוות דעת משפטיות מקצועיות לממשלה, לפרלמנט ולשרים השונים בכל הקשור לחקיקה, רגולציה, חוזים בינלאומיים והחלטות מדיניות.
* ייצוג משפטי: ייצוג הממשלה בבתי משפט, הן בפני ערכאות פדרליות והן בפני ערכאות עליונות, במגוון רחב של הליכים משפטיים.
* ניהול המחלקה המשפטית: ניהול המחלקה המשפטית של הממשלה, האחראית על ניסוח חקיקה, ייצוג משפטי ויישום החוק.
* קידום רפורמות משפטיות: ייזום והובלה של רפורמות משפטיות במטרה לשפר את יעילותה וחוסנה של מערכת המשפט.
* ראש התביעה הכללית: התובע הכללי עומד בראש מערכת התביעה הכללית של מערכת המשפט האוסטרלית.

== דרכי מינוי ==
התובע הכללי של אוסטרליה מתמנה על ידי ראש הממשלה. זוהי החלטה פוליטית, מה שהופך את התפקיד לתלוי במידה רבה בממשלה השלטת. תהליך המינוי מתחיל כאשר ראש הממשלה בוחר מועמד מתאים לתפקיד, בדרך כלל מתוך המפלגה השלטת או מקרב משפטנים בעלי שם. לאחר מכן, המועמד המיועד מוצג בפני הפרלמנט לאישור. אף על פי שהפרלמנט יכול להביע את דעתו על המינוי, סמכות האישור הסופית נמצאת בידי ראש הממשלה. לאחר אישור המינוי, התובע הכללי החדש נשבע אמונים לתפקידו.

למשרת התובע הכללי של אוסטרליה, אין תקופת כהונה קבועה, והוא יכול לשמש בתפקיד כל עוד הממשלה השלטת נמצאת בשלטון.

== ייחוד וחשיבות ==
בניין מחלקת התובע הכללי בקנברה
תפקיד התובע הכללי משלב בין היבטים משפטיים ופוליטיים. התובע הכללי הוא לא רק עורך דין מומחה, אלא גם חבר בקבינט ומעצב מדיניות. הוא נדרש לתת חוות דעת משפטיות מקצועיות בנושאים מורכבים, לייצג את הממשלה בהליכים משפטיים חשובים ולהוביל את המחלקה המשפטית של הממשלה.<ref></ref>

בנוסף, התובע הכללי משמש כ"שומר הסף" המשפטי של הממשלה. הוא מבטיח כי כל החלטה ממשלתית תואמת את החוק וכי האינטרסים של הציבור מוגנים. התפקיד מחייב יכולת ניתוח משפטית מעמיקה, הבנה עמוקה של המערכת הפוליטית ויכולת תקשורת מצוינת.

הדין הפלילי האוסטרלי קובע כי להגשת כתב אישום בעבירות מסוימות, בעיקר אלו שנויות במחלוקת או בעלות השלכות פוליטיות, נדרש אישור מפורש של היועץ המשפטי לממשלה. בנוסף, ליועץ המשפטי יש סמכות לקבוע עובדות משפטיות מחייבות, כגון סיווג מידע כמסווג, וכן להורות על סגירת תיקים פליליים מטעם המדינה.

התובע הכללי הוא דמות שנויה במחלוקת לעיתים, שכן הוא נדרש לייצג את עמדת הממשלה גם כאשר היא אינה פופולרית. עם זאת, תפקידו חיוני לשמירה על שלטון החוק ולתפקוד תקין של הדמוקרטיה האוסטרלית.

== קישורים חיצוניים ==

== הערות שוליים ==

קטגוריה:אוסטרליה: חוק ומשפט
קטגוריה:ממשלת אוסטרליה
מוחמד עלי אל-חות'י

מוחמד עלי אל-חות'י (בערבית: محمد علي الحوثي; נולד ב-1979)<ref></ref> הוא דמות פוליטית תימנית ששימש כנשיא הוועדה המהפכנית או המועצה המהפכנית של תימן, גוף שהוקם על ידי חמושים חות'ים. הוא בן דודו של עבד אל-מלכ אל-חות'י, מנהיג הקבוצה.<ref name="takeover"></ref><ref name="installs"></ref>

אל-חות'י תואר כ"אסיר פוליטי לשעבר".<ref></ref>

== ביוגרפיה ==
הוא היה אחד ממפקדי השטח הצבאיים שהובילו את תפיסת הקבוצה את בירת תימן צנעא בספטמבר 2014,<ref name="invasion"></ref> ובסופו של דבר הפך למנהיג בפועל של תימן לאחר ההשתלטות החות'ים על ממשלת תימן ב-2015. מחמוד אל-ג'ונייד מונה כמנהל המשרד הנשיאותי ב-9 בפברואר 2015, אם כי סירב לאשר ל"ימן טיימס" אם הוא אכן עובד עבורם.<ref></ref>

העיתון א-שרק אל-אווסט דיווח ב-19 בפברואר כי אל-חות'י פוטר בשל היעדר הסכמה בין הפלגים הפוליטיים בתימן לתמוך בסמכות המעבר של החות'ים, אך מנהיג בכיר החות'ים הכחיש כי פוטר.<ref></ref> למחרת, רויטרס וכלי חדשות אחרים דיווחו כי המשא ומתן בראשות האו"ם הניב הסכם לא מחייב בנוגע לפרלמנט התימני, אך הוא לא התייחס למחלוקת הפוליטית על הנשיאות.<ref></ref><ref></ref>

ב-21 במרץ 2015, אל-חות'י נאם בישיבה של ועדת המהפכה, נשא נאום שבו אמר כי כהונתו של עבד רבו מנסור האדי הסתיימה באופן חוקי ב-21 בפברואר 2015 ושהלגיטימיות שלו פגה. הוא מתח ביקורת על ממשלות זרות על כך שהמשיכו לתמוך בהאדי, והאשים אותן ב"התערבות בוטה" בענייני תימן.<ref></ref>

אל-חות'י נפצע מפגיעת חיל האוויר המלכותי הסעודי בצנעא במהלך הלילה הראשון של המעורבות הצבאית הסעודית בתימן ב-25 במרץ 2015, לפי אל-ג'זירה.<ref></ref>

כלי תקשורת ממלכתיים שבשליטת החות'ים דיווחו בנובמבר 2015 כי אל-חות'י שלח מכתב למזכ"ל האו"ם באן קי-מון הקורא לאו"ם לרסן את הקואליציה בראשות ערב הסעודית והאשים את הקואליציה ב"פשעי מלחמה" ו"רצח עם" נגד תימן.<ref></ref>

ב-15 באוגוסט 2016, הוועדה המהפכנית העליונה העבירה את השלטון למועצה המדינית העליונה.<ref></ref>

== קישורים חיצוניים ==

== הערות שוליים ==

קטגוריה:נשיאי תימן
קטגוריה:חות'ים: אישים
קטגוריה:פוליטיקאים תימנים
קטגוריה:תימנים שנולדו ב-1979
Final Fantasy XII

Final Fantasy 12 (ביפנית: ファイナルファンタジーXII) הוא משחק וידאו משנת 2006 מז'אנר משחקי התפקידים והינו המשחק השנים-עשר בסדרת "Final Fantasy". המשחק, אשר פותח ופורסם על ידי חברת Square Enix, יצא במקור לקונסולת הפלייסטיישן 2.

המשחק זכה להצלחה מסחרית, ונכון לספטמבר 2009 מכר מעל ל-2 מיליון עותקים ברחבי העולם עבור קונסולת הפלייסטיישן 2.

== תקציר העלילה ==
עלילת המשחק מתרחש בארץ הבדיונית של איוואליס (Ivalice) בממלכת דלמסקה הקטנה אשר ממוקמת בין שתי האימפריות רבות העוצמה - ארקדיה ורוזריה. עלילת המשחק מתחילה לאחר שדלמסקה נכבשה על ידי ארקדיה, ומתמקדת בהרפתקאותיו של ואן הצעיר וחבריו אשר חותרים בתחילה לנקום באימפרייה של ארקדיה ולנסות לשחרר את דלמסקה מהכובשים.

== הדמויות הראשיות ==
* ואן - הגיבור הראשי. ואן הוא נער עני המתגורר בעיר "רבּאנסטר" בממלכת דלמסקה. ואן חולם להיות פיראט.
* אש - הנסיכה של דלמסקה.
* בלתיאר - פיראט עם עבר מסתורי.
* פראן - שותפו של בלתיאר אשר הינו לוחם מיומן.
* באש - אביר ממלכת דלמסקה שהואשם בטעות בבגידה.
* פנלו - חבר ילדות של ואן אשר מצטרף לצוותו של ואן.

== משחקיות ==
המשחק משלב אלמנטים של משחקי תפקידים מסורתיים עם מכניקה של משחק טקטיקה בזמן אמת. למשחק יש מערכת "Active Dimension Battle" אשר מאפשרת לשחקנים להשתתף בלחימה מבלי לעבור למסך קרב נפרד. מערכת זו משלבת פעולה בזמן אמת עם אלמנטים של משחק מבוסס תורות.

חידוש בולט נוסף במשחק היא מערכת "גמביט" אשר מאפשרת לשחקנים לתכנת את ה-AI של הדמויות שלהם באמצעות סדרת פקודות הניתנות להתאמה אישית אשר קובעות כיצד הדמויות מגיבות למצבים שונים.

== פיתוח ==
המשחק פותחה על ידי חברת Square Enix ובוים על ידי הירויוקי איטו והירושי מינאגאווה.

הפסקול של המשחק הולחן על ידי היטושי סאקימוטו.

== גרסה מחודשת ==
בשנת 2017 הוציאה חברת Square Enix גרסה מחודשת ומשופרת של המשחק לקונסלת המשחק פלייסטיישן 4 אשר כללה גרפיקה מעודכנת, איכות צליל משופרת ומערכת "Zodiac Job" המאפשרת לבצע התאמות אישיות שונות.

== קישורים חיצוניים ==

* 

קטגוריה:משחקי Xbox One
קטגוריה:משחקי Windows
קטגוריה:משחקי עולם פתוח ממוחשבים
קטגוריה:משחקי וידאו שפותחו ביפן
קטגוריה:משחקי תפקידים ממוחשבים
קטגוריה:משחקי פלייסטיישן 4
קטגוריה:משחקי פלייסטיישן 2
קטגוריה:משחקי נינטנדו סוויץ'
קטגוריה:משחקי וידאו משנת 2006
אירן שפיר

אירן שפיר (נולדה ב-1983) היא ספורטאית פאראלימפית בחתירה, נציגת ישראל במשחקים הפאראלימפיים פריז (2024).

שפיר נפצעה קשה בשנת 2019 באימוני אקרובטיקה ומרותקת לכיסא גלגלים. אחרי הפציעה התחילה באימוני ספורט במסגרת בית הלוחם ובמרכז דניאל עמיחי ללימודי חתירה וימאות.

בשנת 2022 הגיעה למקום הרביעי באליפות אירופה לחתירה בקאנו לאחר שסיימה את מקצה ה-200 מטרים בזמן של 1:20.88 דקות.

בשנת 2023 התחרתה באליפות העולם וסיימה בשלב חצי הגמר במקום החמישי לאחר שסיימה בזמן של 1:13.45 דקות.

בשנת 2024 התחרתה באליפות העולם וסיימה בשלב חצי הגמר במקום השישי לאחר שסיימה את מקצה ה-200 מטרים בזמן של 1:11.48 דקות.

שפיר תושבת כפר סירקין והיא רופאת משפחה בקופת חולים כללית.

==הערות שוליים==

קטגוריה:חותרות ישראליות
קטגוריה:ספורטאיות פאראלימפיות ישראליות
קטגוריה:חותרים פאראלימפיים
קטגוריה:חותרים נכים ישראלים
קטגוריה:ספורטאים ישראלים במשחקים הפאראלימפיים פריז (2024)
קטגוריה:חותרי קאנו/קיאק במשחקים הפאראלימפיים פריז (2024)
קטגוריה:ישראליות שנולדו ב-1983
קטגוריה:ישראלים שנולדו ב-1983
Melody and the Tyranny

Melody and the Tyranny הוא המיני-אלבום היחיד של סופרגרופ הרוק הכבד האמריקאית ולווט ריבולבר, אשר יצא לאור ב-6 ביוני 2007 באירופה ואוסטרליה במהדורה מוגבלת של 5,000 עותקים. מיני-אלבום זה מכיל שני שירים מתוך אלבומה העתידי של הלהקה, Libertad (שיצא לאור חודש מאוחר יותר), ביצוע מתוך הופעה של הלהקה לשירה "Do It for the Kids" מתוך אלבום הבכורה שלה, Contraband (שיצא לאור שלוש שנים לפני כן), גרסת כיסוי לטוקינג הדס וסרט דוקומנטרי על יצירת האלבום העתידי של הלהקה, אשר בוים על די רוקו גוארינו.<ref></ref>

== רשימת השמעה ==

== משתתפים ==
* סקוט וילנד - זמרה
* סלאש - גיטרה מובילה
* דאף מק'אגן - בס, קולות רקע
* מאט סורום - תופים, קולות רקע
* דייב קושניר - גיטרת קצב

== מיקומי שיא ==
{| class="wikitable sortable"
|+
!מצעד (2007)
!מיקום שיא
|-
|אוסטרליה (מצעדי ה-ARIA)<ref>Ryan, Gavin (2011). Australia's Music Charts 1988–2010 (PDF ed.). Mt Martha, Victoria, Australia: Moonlight Publishing. p. 294.</ref>
|55
|-
|איטליה (איגוד תעשיית ההקלטות האיטלקי)<ref name=":0"></ref>
|9
|-
|דנמרק (היטליסטן)<ref name=":0" />
|4
|-
|פינלנד (המצעדים הפיניים הרשמיים)<ref name=":0" />
|13
|}

== הערות שוליים ==

==קישורים חיצוניים==

קטגוריה:מיני-אלבומי בכורה מ-2007
קטגוריה:מיני-אלבומים באנגלית
רוג'ה סטונה

רוג'ה סטונה (באנגלית: Rojé Stona; נולד ב-26 בפברואר 1999) הוא אתלט ג'מייקני, אלוף אולימפי (פריז 2024) בזריקת דיסקוס.

== ביוגרפיה ==
=== 2019 ===
באליפות אמריקה הצפונית, אמריקה המרכזית והקריביים עד גיל 23 שנערכה בקרטרו שבמקסיקו ביולי זכה במדליית זהב בזריקת דיסקוס בתוצאה של 56.97 מטר.

=== 2021 ===
באליפות אמריקה הצפונית, אמריקה המרכזית והקריביים עד גיל 23 שנערכה בסן חוסה שבקוסטה ריקה ביולי זכה במדליית כסף בזריקת דיסקוס בתוצאה של 61.21 מטר.

=== 2023 ===
באליפות העולם שנערכה בבודפשט שבהונגריה באוגוסט סיים במקום 19 בזריקת דיסקוס בתוצאה של 62.67 מטר.

=== 2024 ===
==== אלוף אולימפי ====
באולימפיאדת פריז שנערכה באוגוסט זכה במדליית זהב בזריקת דיסקוס בשיא אולימפי ושיא אישי חדשים של 70.00 מטר, לפני מיקולאס אלקנה מליטא (69.97 מטר) ומת'יו דני (69.31 מטר).

== שיאים אישיים ==
=== אצטדיון ===
* זריקת דיסקוס: 70.00 מטר (2024), שיא אולימפי

==קישורים חיצוניים==

קטגוריה:זורקי דיסקוס
קטגוריה:אתלטים ג'מייקנים
קטגוריה:אלופים אולימפיים: זריקת דיסקוס (גברים)
קטגוריה:אלופים אולימפיים מג'מייקה
קטגוריה:אתלטים באולימפיאדת פריז (2024)
קטגוריה:משתתפים ג'מייקנים באולימפיאדת פריז (2024)
מתקרבים הכוכבים

"מתקרבים הכוכבים" הוא מיני-אלבום של המוזיקאי הישראלי אלון אולארצ'יק. המיני-אלבום יצא לאור ב-2 ביולי 2024 תחת חברת התקליטים קמע.

== הרכב ==
המיני-אלבום מכיל שבעה שירים חדשים. את כל שירי האלבום כתב והלחין אולארצ'יק עצמו, וחלקם בשיתוף עם דודו טסה. המוזיקה של אולארצ'יק משלבת פופ ישראלי עממי עם ג'אז ווקאלי.<ref name=":0"></ref>

שיר הנושא של האלבום, "מתקרבים הכוכבים", כולל מילים של המשורר והפזמונאי מאיר גולדברג. את השיר "היא תמשיך גם בלעדיך" כתבו והלחינו אולארצ'יק וטסה, שגם טיפלו בהפקה המוזיקלית של האלבום. טסה ניגן בכמה כלי נגינה באלבום וגם הלחין את השיר "המנגינה הזאת". אולארצ'יק וטסה שיתפו פעולה בעבר בשיר "מה אכפת לי", שנכתב והולחן על ידי שניהם.<ref name=":0" />

השירים באלבום החדש מתוארים כסיפורי חיים קטנים, המאופיינים במנגינות ובמבנים מוזיקליים האופייניים לסגנונו של אולארצ'יק.<ref name=":0" />

== רשימת רצועות ==
כל הרצועות הופקו על ידי דודו טסה.

== קישורים חיצוניים ==

== הערות שוליים ==

קטגוריה:מיני-אלבומים מ-2024
קטגוריה:אלבומי אלון אולארצ'יק
קטגוריה:אלבומים בעברית
קטגוריה:אלבומי ג'אז
קטגוריה:אלבומים שהופקו על ידי דודו טסה
מעיין (שיר)

"מעיין" הוא סינגל שהוקלט על ידי הזמרת הישראלית קורין אלאל. את השיר הוציאה ביוני 1992 לאור חברת התקליטים NMC כסינגל החמישי מתוך אלבומה החמישי של הזמרת, "זן נדיר".

== על השיר ==
"מעיין" נכתב והולחן על ידי חנה גולדברג ואלאל. על הפקתו המוזיקלית הייתה יהודית רביץ אחראית. השיר מתאר תחושות של בדידות, פחד ואי-ודאות. השורות הראשונות מציירות תמונה של מצב רוח ירוד, כאשר הרוח "בנשמתך פורעת" והשמש לא מנסה לגעת. האדם בשיר יושב לבדו בחושך, והפחד "אוחז בו לאט". התיאורים של "מכשפת היער" הצוחקת ו"עורב על החלון צורח" מגבירים את תחושת האימה והאי-נוחות, ומרמזים על כוח חיצוני מאיים שמתקרב כמו אסון בלתי נמנע.

הפסקה השנייה מתמקדת בתגובה של האדם למצב הזה. על אף הפחד והתחושות הקשות, הוא מוצא בתוכו מקור כוח – מעיין שמתפרץ מבפנים ומתגבר. התהליך הזה מחזק אותו. "מעיין" מבטא את המסע מהתחושות השליליות והפחדים אל הכוח הפנימי שמתגלה ומתגבר, ומדגיש את הכוח הפנימי בבני האדם שמתגלה מתוך הקשיים.

== עטיפה ==
עטיפת השיר "מעיין" מציגה עיצוב מינימליסטי. במרכז התמונה מופיע סמל בצבע תכלת על רקע לבן. הסמל מורכב מקווים מעוגלים, המזכירים דמות מופשטת או סימן ייחודי, שמוסיף לתחושת הפשטות והאלגנטיות של העיצוב.

הצבע התכלת והרקע הבהיר מעניקים לתמונה תחושה של רוגע וזרימה, המתאימה לנושא השיר שעוסק במעיין המתגבר מתוך הקשיים.

== הצלחה מסחרית ==
ב-3 במאי 1992 הוצג "מעיין" כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-13. ב-14 ביוני עלה למקום השמיני – המיקום הגבוה ביותר אליו הגיע. לבסוף, ב-16 באוגוסט יצא מהדירוג השבועי לאחר שמונה שבועות צעידה רצופה.

== מיקומי שיא ==

== גרסתו של אביתר בנאי ==
בשנת 1998 הופיע עם אסף אמדורסקי, דודי לוי, ערן צור, אורנה בנאי, אורלי פרל ואלי סורני במופע שהפיקה אלאל. הוא הקולט ויצא מאוחר יותר כאלבום הופעה בשם "חברים שרים קורין". הקלטתו של בנאי ל"מעיין" זכתה להצלחה נאה במצעד הפזמונים של רשת ג'. הוא הגיע בשיאו למקום השלישי, ושהה בדירוג שלושה-עשר שבועות רצופים.

=== מיקומי שיא ===

== הערות שוליים ==

קטגוריה:שירי 1992
קטגוריה:סינגלים מ-1992
קטגוריה:שירי קורין אלאל
קטגוריה:שירי אביתר בנאי
קטגוריה:שירים בעברית
קטגוריה:שירים שנכתבו על ידי חנה גולדברג
קטגוריה:שירים שהולחנו על ידי קורין אלאל
קטגוריה:שירים שהופקו על ידי יהודית רביץ
קטגוריה:סינגלים בהוצאת CBS ישראל